গম্ভীরের মন্তব্যে বেজায় চটল বিসিসিআই! কী বলেছেন তিনি?

ওয়েব ডেস্ক : অকপটে কিছু মন্তব্য ভারতের প্রধান কোচ গৌতম গম্ভীরের (Gautam Gambhir)। আর তা নিয়ে বেজায় চটেছে ভারতীয় ক্রিকেট বোর্ড (BCCI)। ইডেন টেস্ট (Eden Test) হারের পরেই বেশ কিছু মন্তব্য করেছিলেন গম্ভীর। তাতেই অসন্তুষ্ট বিসিসিআই। তবে সূত্রের খবর, এখনই ভারতের প্রধান কোচের বিরুদ্ধে কোনও রকম পদক্ষেপ করছে না বোর্ড। তবে ঘরের মাঠে আসন্ন বিশ্বকাপে ভারত কেমন পারফর্ম করে তার উপর অনেক কিছু নির্ভর করবে বলেই মনে করা হচ্ছে।

ইডেনের পিচ নিয়ে গম্ভীরকে (Gautam Gambhir) বলতে শোনা গিয়েছিল, ‘এমনই পিচ আমরা খুঁজছিলাম। আমরা যেমন চেয়েছিলাম, সেটাই পেয়েছি। কিন্তু দল খেলতে পারেনি বলেও জানিয়েছেন তিনি।’ ভারতের কোচ আরও জানিয়েছেন, ‘ইডেনের পিচে বড় শট খেলা সম্ভব ছিল না। তবে মাথা নিচু করে খেললে, রান করা সম্ভব ছিল। এই পিচে টেকনিক, মানসিকতা ও মেজাজের পরীক্ষা হয়। পিচ আমরা যেমনই চেয়েছিলাম তেমনই পিচ পেয়েছি।’

আরও খবর : WPL-এ লাখপতি বাংলার তিতাস! চেনেন হুগলির এই ক্রিকেটারকে?

মূলত, ইডেনের (Eden) ম্যাচে চতুর্থ ইনিংসে ৯৩ রানে অলআউট হয়ে গিয়েছিল টিম ইন্ডিয়া (Team India)। ফলে ৩০ রানে সেই ম্যাচ হারতে হয়েছিল ভারতকে। যেখানে ইডেনের পিচ নিয়ে সমালোচনার ঝড় উঠেছিল। সেখানে পিচ নিয়ে গম্ভীরের সমর্থন, বোর্ডের মধ্যে অসন্তোষের সৃষ্টি করেছে। তবে শুধু ইডেনে কালো মাটির পিচ নয়, বরং গুয়াহাটির বর্ষাপাড়া স্টেডিয়ামের লাল মাটির পিচেও মুখ থুবরে পড়তে হয়েছে ভারতীয় দলকে।

তবে সূত্রের খবর, এখনও দলে কোনও বড় পরিবর্তন করতে চাইছে না বোর্ড। তবে টেস্টে হার নিয়ে পর্যালোচনা করবে বিসিসিআই (BCCI)। অন্যদিকে এক বোর্ড কর্তা ইঙ্গিত দিয়েছেন, হোয়াইট-বল মরশুমের পর এ নিয়ে গভীর আলোচনা হবে। ফলে মনে করা হচ্ছে, আগামী বছর ভারতে হতে চলা টি-টোয়েন্টি বিশ্বকাপে টিম ইন্ডিয়ার পারফরম্যান্সই ঠিক করবে ভারতীয় দলের কোচ হিসাবে গম্ভীর আর থাকবেন কি না।

দেখুন অন্য খবর :

The post গম্ভীরের মন্তব্যে বেজায় চটল বিসিসিআই! কী বলেছেন তিনি? first appeared on KolkataTV.

The post গম্ভীরের মন্তব্যে বেজায় চটল বিসিসিআই! কী বলেছেন তিনি? appeared first on KolkataTV.